钦定古今图书集成/理学汇编/文学典/第095卷 > 陈衡
## 钦定古今图书集成/理学汇编/文学典/第095卷 > 陈衡

按《广东通志》：“衡，字祖平，阳江人。举永乐丁酉乡试，补
上舍生，户部山东司主事，调工部。以汰冗官记名于
家。未几，檄取复任，督徐州百步洪，廉谨著声。政暇喜
唫咏，作《潭底月》诗百馀首以见志。其警句云：‘光彩也
应无地著，清操惟幸有天知’。又云：‘妖蟆侵魄秋容老，
神蚌呈珠夜色回’。又云：‘江空只影惟留恨，夜半孤灯
自落潮’”，时为人所脍炙。